JUMAL KÕNELEB
Tere jälle ja tere tulemast vaatama saadet "Jumal kõneleb".
Minu nimi on Jan Cedercreutz ja siin on mu armas abikaasa Joy.
Tore, et oled jälle siin.
Kas pole tore kokkusattumus?
Jeesus ütles neile, kes Temasse omal ajal uskusid:
"Kui te jääte minu sõnasse,
siis tunnetate tõe ja tõde teeb teid vabaks."
Teises kohas räägib Jeesus, et Jumala Sõna on tõde.
Mina võin tunnistada, et Piibel, Jumala Sõna,
õpetus Piibli ja Jumala Sõna kohta on teinud mind vabaks.
See on tõsi. - Päriselt tõsi.
Ta teeb seda kogu aeg jätkuvalt.
2. Korintlastele 3:17: "Ent Issand on Vaim,
ja seal, kus on Issanda Vaim, on vabadus."
Seal on vabadus.
Issand on Vaim ja kus on Vaim, seal on vabadus.
Kirjas galaatlastele 5 öeldakse,
et Kristus on meid vabaduseks vabastanud.
Vabaduseks on Kristus meid vabastanud.
Seal, kus on Issanda Vaim, on vabadus.
Tõde teeb meid vabaks.
Tema ise on Vabastaja.
Tema tahe, soov, tegu ja mõte on meid vabastada.
Ta vabastab meid.
Mida rohkem sellest rääkida, seda lõbusam see on.
Meist saavad täiesti vabad.
Tõesti on nii, et Issanda Vaimu juures on vabadus.
Tõeline vabadus.
Mõnikord see vabadus ei meeldi kaasaegsetele variseridele.
Jan on liiga vaba. - Ei tohi olla liiga rõõmus.
Just.
Nüüd see Joy jälle lõkerdab seal.
Kohutav itsitamine.
Piibel ütleb samas,
et peaksime sellest vabadusest kinni pidama.
Püsige selles vabaduses ning vaadake ette,
et te ei laseks end uuesti siduda orjaikkesse.
Peame tegema tööd selle nimel, et me oleksime vabad.
Viimati rääkisime sellest,
et esimene tõde, mis meid vabastas, oli see, et Jumal on hea.
See tõde vabastab kogu aeg.
Me elame maailmas, mis pole alati hea.
Olukorrad ei ole alati head
ja seetõttu tuleb mul pidevalt selle teema juurde tagasi tulla.
Kui olukorrad rõhuvad mu elu kõike muud kui head kaasa tuues,
siis pean minema Tema juurde, kes on hea,
et ma näeksin jälle nendest asjadest kõrgemale.
Küll see olukord laheneb, sest Issand on suurem.
Pääseme neist asjadest läbi, sest Issand on suurem.
Tema viib meid aina edasi ja raskustest läbi.
Tal on alati mõni lahendus.
Kui keegi üldse võib sellest tunnistada, meie küll võime.
Meie oleme kogu aeg võimatute olukordade keskel.
Regulaarselt. - Just.
Oleme muutunud sellisteks või õigemini mina olen selline,
et pean pidevalt paluma inglitel ennast aidata
ja tänada Issandat abi eest ning uuesti paluda,
et inglid läheksid ja ajaksid mõne asja korda.
Hoiad inglid pidevalt tegutsemises.
Minu inglid ei ole jõude.
Teine tõde, mis vabastab
ja teeb seda jätkuvalt, on kirjas Jumala Sõnas.
Kõik meie patud on andestatud ja täielikult lepitatud.
1. Johannese kiri 1:8-9: "Kui me ütleme: "Meil ei ole pattu",
siis me petame iseendid ja tõde ei ole meis."
Mina ei hakka ütlema, et mina ei tee pattu, sest teen küll.
Tunnistan seda täiesti avalikult.
Kirjakoht läheb edasi:
"Kui me oma patud tunnistame, on tema ustav ja õige,
nõnda et ta annab andeks meie patud ja puhastab meid kogu ülekohtust."
Võime päriselt elada vabana patust
ja sellega kaasnevast süüst ning samamoodi vabana häbist.
Jumal õpetas mind,
et kui tean, et olen eksinud, siis ma palun muidugi andestust,
aga ma ka tänan, et Issand peseb mind puhtaks.
Tekib nii hea tunne, kui Ta võtab selle täiesti ära.
Ma võin olla vaba.
Väga oluline on teada, et Ta tõesti annab meile andeks.
See pole nii,
et muudkui palun ja vabandan aga mitte midagi ei juhtu.
Oluline ka iseendale andeks anda.
Kiri heebrealastele 8:12 on oluline kirjakoht.
"sest ma olen armuline nende ülekohtuste tegude vastu
ja ei tuleta enam meelde nende patte."
Ta pühib need ära ja ütleb, et ei tuleta enam patte meelde.
Jesaja raamatus Ta ütleb, et "kustutab su üleastumised
iseenese pärast ega pea meeles su patte."
Miks ta ütleb, et teeb seda iseenese pärast?
Samal põhjusel nagu me lapsevanematena
ei taha me meenutada laste tehtud pahategusid.
Me ei taha seda, sest seda pole meeldiv meenutada.
Kui nad on teinud valesti ja palunud andestust,
anname hea meelega andeks ning läheme eluga edasi.
Me ei taha tõesti neid asju enam meelde tuletada.
Ka Issand ei taha vanu asju meenutada.
Tähtis on meeles pidada,
et kui palud taevaselt Isalt oma patud andeks, kehtib tõotus,
et Ta on alati ustav ja õige ning alati annab sulle andeks,
pühib sind ära süüst ja häbist ega meenuta enam su patte.
Seetõttu nagu Joy ütles, on tähtis ka iseenesele andestada.
Pole vaja pärast seda muretseda ja kiruda kui rumalad oleme
vaid anname iseendale andeks ja võtame vastu Jumala andestuse.
Unustame päriselt selle.
Võib muidugi olla nii keeruline olukord,
et kuigi taevane Isa annab andeks, siis mõni lähedane ei annagi.
Ka nõnda võib juhtuda.
Meid on kalli ja kõrge hinna eest lunastatud.
See kurvastab Issandat, kui me ei anna endale andeks,
sest Tema on meie eest surres maksnud kõrge hinna.
Oluline on meeles pidada,
et see on tähtis taevase Isa jaoks, et me anname andeks
ja jätame mineviku selja taha Jeesuse nimel.
Samuti andestame teineteisele,
sest kui meile on andestatud, siis oleme kohustatud
andestama ka teineteisele ning unustama kogu asja.
See on ka abielu püsimise tuum.
Just.
Me ei tohi pidevalt meenutada varem öeldud ja tehtud asju.
Kui oled eksinud teise suhtes
ja ta ei suuda kohe andestada, siis anna talle aega.
Võta ise Jumalalt vastu andestus
ja püsi armulisena, aga anna teisele inimesele aega.
Andeksandmine teeb meid vabaks. - Täpselt.
Kui ma saan armu
ja olen ise saanud andeks, annan teisele andeks.
Andestus ja arm on väga vabastavad asjad.
Kogu vabaduse vundament on Jeesuse ristitöös ja armus.
Arm vabastab ja andestus vabastab.
See teeb meid vabaks.
Saame elada selles kogu aeg.
Kolmas tõde, mis vabastab,
on see, et oleme juba õigeks mõistetud.
See on tõeliselt suur asi. - Kuidas see võib tõsi olla?
Õige inimene tähendab täielikult Jumalale sobivat inimest.
Püha.
Püha, veatut ja patuta inimest.
Tean, et Jumal on selline. - Jumal on tõesti selline.
Jeesus on selline.
Kõikides maailma usundites pürgitakse selle saavutamisele.
Pürgitakse täiuslikkuse poole,
püütakse oma jõududega saada Jumalale sobivaks.
Kas ma kõlban Jumalale?
Evangeeliumi ja ristiusu põhisõnum on see,
et me kõlbame Jumalale Jeesuse tõttu juba praegu.
2. Korintlastele 5:21:
"Ta on teinud patuks meie asemel selle,
kes patust midagi ei teadnud (Jeesus),
et meie saaksime Jumala õiguseks tema sees."
Kiri roomlastele 5:17: "Jah, ühe inimese üleastumise tõttu
on surm valitsenud kuningana selle ühe kaudu.
Aga seda kindlamini need, kes saavad armu ülirohkesti
ning õiguse anni, hakkavad valitsema
kuningana elus selle ühe - Jeesuse Kristuse - kaudu."
Kiri filiplastele 3:9: "ja et mind leitaks tema seest.."
Kui olen Tema vastu võtnud, siis olen nüüd ka Temas.
"ega oleks mul oma õigust, mis tuleb Seadusest.."
Tore teada, et minult ei nõuta omaenese õigust.
Seda, mis tuleb seadusekuulekusest ehk püüan olla väga tubli.
"vaid see õigus, mis tuleb Kristusesse uskumisest.."
"Õige jääb usust elama."
"See, mille Jumal annab usu peale."
Kristus suri minu eest,
kandis mu patukaristuse ja kandis ristile mu kõlbmatuse.
Mina võtsin vastu Tema puhtuse ja pühaduse.
Sellepärast olen Temas õige.
Mina olen nüüd Jumalas õige.
Olen uus loodu, vana on möödas ning uus on asemele tulnud.
Minu sisemuses on uuestisündinud vaim.
Mind on pestud pühaks.
Kõlban ja olen nüüd Ta tütar.
Ma ei ole enam ori, vaid olen Tema laps.
Te olete sündinud uuesti ülevalt ja olete saanud Jumala lasteks.
Olen Ta tütar, sobiv, puhas ja püha Jeesuse tõttu Tema silmis.
Võin lõõgastuda ja olla vaba.
Kas tead mis on vägev?
Me võime vaadata seda sel kombel,
et vaatame taevasse ja milline näeks Joy taevas välja.
Võime teha seda mängult,
panna silmad kinni ja vaadata, millisena ma paistan taevas.
Kui sellele veidi aega mõtlen, mõistan, et Taevas olen vaba.
Keegi ei süüdista mind.
Olen seal Jumala ja Jeesusega koos.
Kõik on hästi ja sobin sinna täiesti.
Jeesus ütleb, et kui olen Temas, on taevariik on nüüd siin.
Olen läinud surmast ellu.
Pimeduse riigist Tema armsa Poja kuningriiki.
See aitab mul mõista seda õigeksmõistmise teemat.
Olen tõesti Tema täielikult vaba tütar.
Vaatamata sellele, et ma muidugi teen vigu.
Mäletan, kui kuulsin esimest korda seda sõnumit,
et olen täielikult õigeksmõistetud Jeesuses.
Selle tõttu, mida Jeesus on teinud ja töö pärast, mida Tema tegi,
ning lepituse tõttu, mida Tema on teinud
ja et selle ülestõusmise tõttu, mille Tema saavutas mina sobin.
See oli tohutult vabastav sõnum.
See tähendab, et ma ei pea midagi sooritama.
Mu sooritamistest poleks niikuinii mingit kasu.
See toob tohutu rahu ja vabaduse, et ma sobin Jeesuse tõttu.
Mind on õigeksmõistetud Tema pärast ning olen saanud selle kingiks.
Mis muud saan teha kui olla vaba?
Imeline on see, kui see jõuab kohale,
märkan korraga, et olen kuidagi lõõgastunud
ning ma suudan kuidagi kergemini armastada.
Ma olen rahulik ja ei kipu tülitsema.
Mu sisemuses on soov elada õigesti.
Mitte sunni pärast
vaid mõistmise tõttu, et olen Jumala tütar.
Kui identiteet on paigas,
sünnitab see automaatselt ka vastavat käitumist.
Ei pea ponnistama ja püüdma olla hea.
Kui saad selle kingitusena
ning see on armust, siis see tekib iseenesest.
See on vili.
See on õiguse vili, mis tuleb Kristuse tööst.
See on mul südamel, et iga usklik võiks leida
ja mõista seda uut identiteeti, et oleme Temas juba õiged.
Võiksime leida rahu ja puhkuse.
Elada Jeesusele, sest tahame elada Talle
ja rääkida Temast, sest me tahame seda teha.
See toob kaasa täiesti uue vabaduse.
Ma tahan lugeda Sõna, sest olen juba õigeksmõistetud.
Keegi on hästi öelnud: "Sõna lugemine ei tee minust õiget,
aga kuna ma olen juba õige, siis ma tahan lugeda Sõna."
See on leib. - Seda see on.
Veel üks tõde, mis teeb vabaks.
Me ei pea enam kartma surma.
Kui oleme Kristuses, siis ei pea enam kartma hukatust.
See on oluline, sest paljud kristlased elavad teadmatuses.
See võib olla tõsiselt hirmutav ja tuua meeleheidet,
kui kahtled pisutki, kas sinu usust piisab
ja kas pääsed Taevasse või kas see on ikka kindel.
Heebrealastele 2:14-15 öeldakse nii:
"Et nüüd lapsed on liha ja vere osalised,
siis on ka Jeesus ise otse samal viisil liha ja vere omaks võtnud,
et ta surma kaudu kõrvaldaks selle, kellel on võimus surma üle -
see tähendab kuradi -, ja vabastaks need,
kes surma kartes olid kogu eluaja orjapõlves."
Surmahirm aheldab kogu inimkonda ühel või teisel viisil.
Me ei taha seda näha.
Matustel on näha, et inimesed püüavad seda vältida.
Keegi ei lähene surnule meelsasti
ja tahaks kõrvale panna mõtte, et elu saab ühel hetkel otsa.
Tahaks elada nagu surma poleks.
Ometi on see hirm kusagil kogu aeg olemas.
Sellestki tahab Jeesus meid vabastada.
Johannese 5:24 ütleb Jeesus, et kes Temasse usub -
meie usume Temasse -, sellel on igavene elu.
Nii lihtne see ongi.
"ning ta ei lähe kohtu alla, vaid on läinud surmast ellu."
Seda juba praegu.
Kes minusse usub, sellel on igavene elu
ja ta ei lähe kohtu alla, vaid on läinud surmast ellu.
Nii see on.
Elame igavest elu juba praegu.
Kiri roomlastele 8:1: "Nii ei ole nüüd enam
mingit hukkamõistu neile, kes on Kristuses Jeesuses."
Siin ei räägita, et hukkamõistu ja põrguhirmu ei pea kartma need,
kes on tublid ja teevad kõike, mida Piibel käsib.
Piisab, kui oled Jeesuses Kristuses.
Kui oled võtnud Ta vastu, on Ta sinus ja sa Temas.
Ta elab sinus ja sa elad Temas ning oled Kristuses kaitstud.
Pole mingit hukkamõistu enam Janile ja Joyle.
Nii see on.
Johannese evangeelium 3:16
"Sest nõnda on Jumal maailma armastanud,
et ta oma ainusündinud Poja on andnud, et ükski,
kes temasse usub, ei hukkuks, vaid et tal oleks igavene elu.
Jumal ei ole ju läkitanud oma Poega maailma,
et ta kohut mõistaks maailma üle,
vaid et maailm tema läbi päästetaks."
See tähendab: saaks vabaks, oleks kaitstud ja saaks taas terveks.
Kes Temasse usub, seda ei mõisteta hukka.
Seda ei mõisteta hukka.
Väga vabastavad sõnad.
Johannese evangeelium 11:26:
"Ükski, kes elab ja usub minusse, ei sure alatiseks."
Kas sa usud seda?"
Seda ütles Jeesus.
Ükski, kes elab ja usub Minusse, ei sure alatiseks.
Kas usud seda?
Viimasel päeval me lihtsalt siirdume taeva tõelisusse.
Kuigi me keha ei ela igavesti, teeb seda meie vaim.
Kui oled võtnud Jeesuse vastu, siis su vaim elab juba igavesti.
See on sinu tõeline olemus.
Füüsiline on vaid pesa või maja, milles olme ja kus meie hing elab.
Sinu sisemine inimene
elab juba praegu igavesti, kui oled võtnud Jeesuse vastu.
Tahan öelda sulle, et kui oled võtnud Jeesuse vastu,
on sul juba igavene elu Temas ning nii et unusta see hirm.
Aja see peast välja ja tea, et sul on juba igavene elu.
Kui oled Kristuses, ei pea sa enam mingit hukkamõistu kartma.
Ole vaba. - Just.
Nüüd on palvetamise aeg. - Kas tõesti juba on palveaeg?
Meil on lõbus, kui oleme vabad ning aeg lendab linnutiivul.
Halleluuja, see on nii tore!
Tänu taevane Isa,
et saatsid ainusündinud Poja surema meie eest.
Saame olla vabad süüst ja häbist.
Tänu Issand, et oleme Sinus juba õiged.
Kui sa pole veel Jeesust vastu võtnud,
tahame sind julgustada, et teeksid seda juba täna.
Täna on päästepäev,
just see õige hetk ja päev võtta Jeesus vastu sinu ellu
ning saada igavene elu ja pääseda surmahirmust.
Tänu, et vabastad iga vaataja kõigist hirmudest, muredest,
vaevadest, masendusest ja kõigest, mis sind seob.
Kuulutan täielikku vabadust Jeesuse Kristuse nimel.
Tänu Püha Vaim, et seal, kus Sina oled, on vabadus.
Tule Püha Vaim ja täida igaüks meist
nüüd su vabadusega, et saame kogeda
imelist puhkust ja vabadust, mis leidub ainult Sinus.
Tänu Püha Vaim, et puudutad ning vabastad igaühe just nüüd.
Mul on küll imeliselt vaba olemine, kui Püha Vaim mind täidab.
Nüüdki praegusel hetkel.
Tahaks kohe tantsida, aga mul on juhtmed küljes.
Kus on Issanda Vaim, seal on vabadus.
Tänu Sulle Issand.
Tunnen, et Püha Vaim tahab meid tõesti täita.
Kristlasena elamine on Püha Vaimuta tõesti raske.
Kui Püha Vaim saab täita sind ja mind...
Tõesti palun, Püha Vaim, täida meid oma Vaimuga.
Tule Püha Vaim, täida, sest seal, kus Sa oled, on vabadus.
Tänu Püha Vaim, et puudutad, täidad ja vabastad.
Me kuulutame vabadust haigustest!
Haigused ja valud taganegu Jeesuse nimel!
Tulgu vabadus selles osas kogu meie ihusse.
Kõikidesse meisse tulgu vabadus ka tervise osas.
Jeesuse nimel, halleluuja!
Rõõm ja eesõigus on teenida nii paljusid, kes saadet vaatavad.
Oleme liigutatud tagasisidest, mida oleme saanud.
Hiljuti on mitmed ütelnud,
et need saated ja TV7 on mitmele elutähtsad.
See liigutab väga palju.
Tahame öelda kõigile vaatajaile ning saatesarja jälgijaile,
et palvetame tõesti igal päeval kõikide teie eest.
Me õnnistame oma toetajaid, vaatajaid ning oleme rõõmsad,
et võime mingilgi moel olla õnnistuseks ja abiks.
Tänu selle eest kuulub muidugi Issandale,
kes tegutseb oma hea tahte läbi ka meis.
Aitäh teile kõigile.
Kui soovid rohkem teada meie töö kohta,
külasta meie kodulehekülge: www.kristillinenkoulu.org
Sealt saab infot meie töö kohta
ja meie toreda kooli ning lasteaia kohta.
Ühtlasi on veel vabu kohti nii koolis kui lasteaias.
Kui soovid toetada TV7 tööd,
võid lihtsalt helistada annetustelefoninumbrile 9001777
Kõne hind Eestis on 7 eurot.
Julgustan sind toetama, sest TV7 levitab
evangeeliumi mitmesse riiki ja jõuab miljonite inimesteni.
Teeme siis koos tööd,
et see saaks kindlasti jätkuda ja levida veel kaugemale.
Võid toetada ka kontonumbrite kaudu, mida näed peagi ekraanil.
Ole õnnistatud ja vaba Jeesuse nimel, aamen.
Taevas TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin